Kapital harakati bilan bog‘liq alohida valyuta operatsiyalarini amalga oshirish tartibi to‘g‘risidagi Nizomni tasdiqlash haqida

O‘zbekiston Respublikasining “O‘zbekiston Respublikasi Markaziy banki to‘g‘risida”, “Bank va banklar to‘g‘risida”, “Valyutani tartibga solish to‘g‘risida” va “Xorijdan mablag‘ jalb qilish to‘g‘risida”gi qonunlariga muvofiq O‘zbekiston Respublikasi Markaziy banki Boshqaruvi qaror qiladi:
 1. Kapital harakati bilan bog‘liq alohida valyuta operatsiyalarini amalga oshirish tartibi to‘g‘risidagi nizom ilovaga* muvofiq tasdiqlansin.
 2. Ushbu qaror kuchga kiritilgan kundan e’tiboran O‘zbekiston Respublikasi Markaziy banki Boshqaruvining 1993-yil 22-iyundagi 36-son qarori bilan tasdiqlangan “Kapital harakati bilan bog‘liq valyuta operatsiyalarini amalga oshirish tartibi” (1994-yil 8-aprel, ro‘yxat raqami 40) hamda O‘zbekiston Respublikasi Markaziy banki Boshqaruvining 2004-yil 16-oktabrdagi 22/4-son qarori o‘z kuchini yo‘qotgan deb topilsin.
 3. Mazkur qaror O‘zbekiston Respublikasi Adliya vazirligida davlat ro‘yxatiga olingan sanadan 10 kun o‘tgach kuchga kiritilsin.